محب الله زغم
ډاکټر محب الله زغم ۱۴ د سلواغې. ۱۳۵۱ ل. - په انگرېزي: يو افغان درملگر. ليکوال او ژباړونکی دی. محب زغم د مصور بنسټ د خپرنيزې کميټې مسوول هم دی. دا بنسټ د ماشوم ادبياتو ته کار کوي او په فېسبوک کې د یو ماشوم، یوه نړۍ په نامه پاڼه چلوي. مخينه هغه د ۱۳۵۱ د سلواغې پر ۱۴ مه په کابل کې وزېږېد. پلار یې د خوست د دره گي ولسوالۍ او مور یې د کابل وه. زده کړې لومړنی زده کړې یې د بگرام د هوايي ډگر په لیسه کې پیل کړې، له شپږمه تر اتم ټولگي پورې يې د کابل په عزیز افغان ښوونځي کې ولوستل، بیا حربي ښوونځي ته لاړ او په ۱۳۶۸ کې له دې لیسې فارغ شو. له ۱۳۸۹ تر ۱۳۷۸ پورې یې د کابل طب په معالجوي پوهنځي کې زده کړې وکړې، البته په دې منځ کې له ۱۳۷۱ تر ۱۳۷۴ پورې چې کابل پوهنتون د تنظیمي جگړو ډگر و، د ټولو محصلانو په زده کړو کې درې کلن ځنډ راغلی و. دندې - د هېلو ټرستټ ماین پاکۍ موسسه کې - د سردار محمد داوود خان روغتون په داخله څانگه کې - د ملي اردو په لومړي قول اردو کې - د هلمند په کجکي ولسوالۍ کې په یوه شخصي کلینیک کې - تر دې دمه په کېشا هیلت کییر شخصي روغتون کابل کې د ایکوکاردیولوجست په صفت پر دې سربېره د مصور بنسټ د خپرنیزې کمیټې مسوول یم چې دا بنسټ د ماشومانو لپاره کار کوي او تر اوسه یې ۴۳ عنوانه کتابونه چاپ کړي دي. همدارنگه د سپیده مجلې د پښتو برخې ایډېټر پاتې شوی یم. دا مجله د کلید گروپ له خوا خپرېدله. اوس د انسان مجلې چې د ارواپوهنې، ټولنپوهنې، فلسفې ... په اړه مقالې خپروي ایډیټر یم. ليکوالي زغم په ۱۳۸۵ کې یې د لنډو کیسو په لیکلو پیل وکړ. دی په ۲۰۱۲ کې په کابل کې د امریکا د سفارت د فرهنگي چارو دفتر له خوا د امریکا ایوا پوهنتون ته معرفي شو او د لیکوالۍ د نړېوال پروگرام په درې میاشتنۍ دوره کې یې برخه واخیسته. چاپ شوي آثار دوزخ په انسان کې - د لنډو کیسو لومړۍ ټولگه - د افغانستان قلم ټولنې لخوا په ۱۳۸۶ ل. کې چاپ شوې. د ... فلسفه - - د لنډو کیسو دويمه ټولگه - د میدان وردگو د ولایت لخوا چاپ شوې. ځانمرگی - پښتو ناول - چاپکال ۱۳۸۸ ل. ځانمرگی ناول یې په اردو ژبه ژباړل شوی او د خودکش په نامه چاپ شوی دی. د ولسمشر فرمان - پښتو ناول - چاپکال ۱۳۹۱ ځوروونکی - پښتو ناول - چاپکال ۱۳۹۳ جنگي سپی - ماشومانو ته د کيسو کتاب - چاپکال یوه لمن کیسې - ماشومانو ته د کيسو کتاب - چاپکال ځیرک الوځي - ماشومانو ته د کيسو کتاب - چاپکال یو ماشوم، یوه نړۍ - د ماشوم روزنې او ماشوم پالنې په اړه له نعیمې غني او اناهیتا روهي سره د ده د مقالو گډه ټولگه په ۱۳۹۳ کې چاپ شوې ده. د حقارت غوټه - د ارواپوهنې په برخه کې ژباړه - چاپکال ۱۳۸۹ د داخله ناروغیو تشخیص او درملنه - له ډاکتر زلال احمد رنځوروال او ډاکتر مجیب احمدي سره په گډه ژباړه - چاپکال ۱۳۹۳ ناچاپه آثار مور او لېوه - د لنډو کیسو درېمه ټولگه د ادبیاتو ښار - د امریکا د سفر یونلیک مښود - د ادبیاتو په اړه د مقالو ټولگه پښتانه ليکوال